WORK เรตติ้งพุ่งแรง ครองอันดับที่ 3โบรกฯ มอง 2Q58 กำไรพลิกเป็นบวก
บล.เคเคเทรด ระบุว่า ช่อง Workpoint มีเรตติ้งปรับตัวดีขึ้นต่อเนื่อง คงคำแนะนำ “ซื้อ” ราคาเป้าหมาย 47 บาท มองผลประกอบการผ่านจุดต่ำสุดไปแล้ว และจะพลิกกลับมาเติบโตโดดเด่นในปีนี้
2 มิ.ย. 2558

บล. เคเคเทรด ระบุในบทวิเคราะห์ (2 มิ.ย.) ว่า ช่อง Workpoint TV ของบริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK มีเรตติ้งปรับตัวดีขึ้นต่อเนื่อง ด้วยการที่บริษัทถือเป็นผู้นาในการผลิตรายการวาไรตี้ของประเทศ ประกอบกับการเป็นพันธมิตรกับ PSI จึงสามารถขยายฐานผู้ชมได้อย่างรวดเร็ว นับจากออกอากาศในเดือน เม.ย 57 ซึ่งมีเรตติ้ง (24 ชั่วโมง ทั่วประเทศ) เพียง 0.20 เพิ่มเป็น 0.4 ในไตรมาส 4/57
โดยล่าสุดในเดือน พ.ค. 58 มีเรตติ้งปรับเพิ่มขึ้นเป็น 0.66 โดยมีฐานผู้ชมเฉลี่ยต่อนาทีสูง 3.7 แสนคน ซึ่งครองต่าแหน่งอันดับ 3 ในอุตสาหกรรมฟรีทีวี ในขณะที่แนวโน้มเรตติ้งคาดว่าจะปรับเพิ่มขึ้นต่อ จากการที่ในเดือน ก.ค.58 บริษัทเตรียมย้ายรายการชิงร้อยชิงล้าน ซึ่งถือเป็นรายการวาไรตี้ที่มีเรตติ้งสูงเฉลี่ย 3.54 จากช่อง 3 กลับเข้าช่องตัวเอง โดยจะฉายในเวลาเดิม และมีรีรันอีกครั้งในวันจันทร์ ซึ่งจะช่วยเพิ่มเรตติ้งเฉลี่ยเพิ่มขึ้น
ขณะที่คาดผลประกอบการไตรมาส 2/58 พลิกกลับมามีกาไร (เทียบไตรมาส 1/58 ที่ขาดทุน 11 ล้านบาท) ด้วยผลบวกจากปัจจัยฤดูกาลที่เป็น High season ประกอบกับเรตติ้งที่ปรับตัวดีขึ้นต่อเนื่อง คาดอัตราการขายเวลาค่าโฆษณาหรือ Utilization เพิ่มจากไตรมาส 1/58 ที่ 60% เป็น 70% และมีรายได้เพิ่มจากธุรกิจการแสดงราว 49 ล้านบาท จากการแสดงโหมโรงเดอะมิวสิคเคิล จานวน 27 รอบ ซึ่งมียอดจองเฉลี่ยกว่า 80% และรายได้จากการจัดงานอีเว้นท์เข้ามาราว 90 ล้านบาท
ทั้งนี้แม้บริษัทจะมีการปรับลดเป้ามาร์จิ้นลงราว 1% คิดเป็นผลกระทบต่อกาไรสุทธิราว 30 ล้านบาท จากธุรกิจภาพยนตร์ และการแสดงคอนเสิร์ตคาราบาวที่พลาดเป้า แต่ถือว่าอยู่ในประมาณการของเราที่ได้รวมความเสี่ยงไว้แล้ว โดยเราคงเป้ากำไรในปี 58 -59 ที่คาดว่าจะเติบโตโดดเด่นเฉลี่ย 351%
โดยมีปัจจัยหนุนจาก 1) เรทติ้งของช่อง Workpoint TV ที่เพิ่มขึ้นต่อเนื่อง ช่วยให้อัตราการขายเวลาโฆษณาเพิ่มขึ้น และเรทค่าโฆษณาสูงขึ้น โดยเราประเมินอัตราเฉลี่ยค่าโฆษณาปีนี้ไว้ที่ 3 หมื่นบาท/นาที เพิ่มขึ้นกว่า 3 เท่าจากปีก่อน และจะเพิ่มเป็น 4 หมื่นบาท/นาที ในปีหน้า 2) รายได้จากธุรกิจคอนเสิร์ตและละครเวทีกลับเข้ามา ซึ่งธุรกิจโรงละครมีกาไรตั้งแต่ปีแรก 3) ต้นทุนมีแนวโน้มลดลง หลังมีนโยบายนาซีรี่ย์ต่างประเทศมาฉายแทนละคร เพราะมีต้นทุนต่ำกว่า
ทั้งนี้ยังคงคำแนะนำ “ซื้อ” หุ้น WORK ราคาเป้าหมาย 47 บาท มองผลประกอบการผ่านจุดต่ำสุดไปแล้ว และจะพลิกกลับมาเติบโตโดดเด่นในปีนี้ โดยคาดการเติบโตของ EPS ที่ 535% เทียบปีก่อน นอกจากนี้ฐานะการเงินของ WORK ถือว่ามีความเข้มแข็งมากขึ้นหลังได้เพิ่มทุนไปแล้วเมื่อต้นปี 58 สภาพคล่องยังดีแม้จ่ายเงินค่าใบอนุญาตให้ กสทช.งวดที่ 2 ไปแล้วในเดือน พ.ค. บวกกับนโยบายจ่ายปันผลไม่ต่ำกว่า 70% ของกำไรสุทธิ ทำให้คาดหมายว่าจะจ่ายปันผลได้สูงขึ้นเป็น 0.35 บาท อีกทั้งราคาหุ้นยังไม่แพงเพราะราคาหุ้นปัจจุบันถูกซื้อขายด้วย PEG ปี 58 ราว 0.13 เท่า ต่ำกว่าคู่แข่ง
 